open-index/open-wikipedia-markdown huggingface dataset:
Արգենտինայի ազգային պարկերի ցանկ

**Արգենտինայի ազգային պարկեր**, 35 ազգային պարկերի ցանց Արգենտինայում։ Պարկերն ընդգրկում են շատ բազմազան տեղանքներ և կենսատոպներ` Բարիտու ազգային պարկից՝ Բոլիվիայի հյուսիսային սահմանի վրա,  մինչև Հրո Երկիր ազգային պարկ` մայրցամաքի հարավում։ Ազգային պարկերի կառավարությունը իրենից ներկայացնում է գործակալություն, որը պահպանում ու կառավարում է դրանք, ինչպես նաև երկրի բնության հուշարձաններն ու ազգային արգելավայրերը։

Ազգային պարկերի սպասարկման կենտրոնակայանը գտնվում է Բուենոս Այրեսում՝ Սանտա Ֆե պողոտայում։ Գրադարանը և տեղեկատվական կենտրոնները բաց են հանրության համար։ Կառավարությունը նաև ունի ազգային կոթողներ, ինչպիսին է՝ Jaramillo անտառը, ինչպես նաև բնական ու կրթական պաշարներ։

## Պատմություն
Ազգային պարկերը ստեղծվել են 1903 թվականին Ֆրանցիսկո Մորենոյի կողմից։ Ընդգրկում են 75 քառ. կմ տարածք Անդերի նախալեռներում` Դիսթրիկտ լճի հատվածում։ Սա ձևավորում է պաշտպանված տարածքների կորիզը Պատագոնիայում, Սան Կառլոս դե Բարիլոչեի շուրջը։ 1934 թվականին ընդունվեց օրենք, ըստ որի՝ ստեղծվեց ազգային պարկերի համակարգ՝ ձևավորելով այնպիսի պահպանված տարածքներ, ինչպիսին է  Նաուել Ուապի ազգային պարկը և ստեղծելով Իգուասուն։ Այսպիսով, Արգենտինան Ամերիկա աշխարհամասում երրորդ երկիրն էր, ԱՄՆ-ից և Կանադայից հետո, որ հիմնել է  ազգային պարկերի համակարգ։ Ստեղծվել է ոստիկանական ծառայություն Ազգային պարկում, և կիրառվում են նոր օրենքներ, որպեսզի կանխեն ծառահատումները և որսը։ Նրանց համար առաջնային առաջադրանք էր դարձել վիճահարույց տարածքների վրա ազգային ինքնիշխանության հաստատումն ու սահմանների պաշտպանումը։ 1937 թվականին 5 ազգային պարկեր ևս հռչակվել են Պատագոնիայում, և ծառայությունը նախագծում է նոր քաղաքներ ու հարմարություններ՝ զբոսաշրջությանը և կրթությանը աջակցելու համար։ 1970 թվականին հայտարարվել են ևս վեցը։

1970 թվականին նոր օրենքով հաստատվեցին պահպանման նոր կատեգորիաներ՝ ազգային պարկեր, ազգային հուշարձաններ, կրթական պաշարներ, բնական արգելավայրեր։ Երեք ազգային պարկեր ստեղծվեցին 1970-ական թվականներին։ 1980 թվականին ևս մեկ նոր օրենք հաստատեց ազգային պարկերի կարգավիճակը, սակայն այն առայժմ գործում է։ 1980-ականներին մատուցվում էր ծառայություն տեղական համայնքներին ու տեղական ինքնակառավարման մարմիններին, ինչը կօգներ 
ազգային պարկերի առաջխաղացմանը և զարգացմանը։ Ստեղծվեցին ևս տասն ազգային պարկեր։ 2000 թվականին, Էլ Լեոնսիտո բնական արգելավայրը դարձել է ազգային պարկ։ Ներկայումս Արգենտինայում կան 41 պահպանվող տարածքներ, որոնք ընդգրկում են 37000 քառ. կմ տարածք՝ Արգենտինայի ընդհանուր ցամաքի շուրջ 1.5 %-ը։

## Քարտեզ

## Ազգային պարկեր
*




## Տես նաև
*Արգենտինայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

## Ծանոթագրություններ

## Արտաքին հղումներ
*Ազգային պարկերի կառավարություն 

Կատեգորիա:Արգենտինայի ազգային պարկեր
Կատեգորիա:Ցանկեր:Արգենտինա
Խորը ճեղքվածք (ֆիլմ, 2016)

**«Խորը ճեղքվածք»** (), 2016 թվականին նկարահանված ամերիկյան ֆիլմ։ Ֆիլմի ռեժիսորն է Մայքլ Դեմիենը, սցենարի հեղինակներն են`Ջենին և Մայքլ Դեմիենները։ Ֆիլմի գլխավոր hերոսներն են Քենեն Քամփան, Նիկոլաս Ջելիթզինը, Ջեյն Սեյմուրը, Սոնոյա Միզունոն, Ռիչարդ Սաութհեյթը և Փոլ Ֆրիմենը։ Ֆիլմի պրեմիերան տեղի է ունեցել 2016 թվականի ապրիլի 8-ին։

## Սյուժե
Ռուբին դասական բալետի պարուհի է, որը դրամաշնորհ է ստացել սովորելու Մանհեթենի Արվեստների կոնսերվատորիայում։ Նա հանդիպում է մի մռայլ, երիտասարդ ջութակահարի հետ, ում անունը Ջոննի է։ Ջոննին գումար վաստակելու համար նվագում է Նյու Յորքի մետրոյի կայարանում։ Մի օր կայարանում գողանում են նրա ջութակն ու գումարը։ Ռուբին փորձում է օգնել Ջոննիին՝ պարտքով իր կոնսերվատորիայից վերցնելով ջութակ, բայց Ջոննին ասում է աղջկան, որ նա չի ցանկանում ողորմություն ընդունել, կարծես մեղադրելով աղջկան, որ նա հարուստ է, սակայն այցելում է կոնսերվատերիա։ Նա գիտեր, որ Ջոննին անօրինական է ապրում ԱՄՆ-ում, այդ պատճառով էլ չի դիմել ոստիկանություն` օգնություն ստանալու նպատակով։ Ռուբին իմանում է, որ շուտով տեղի է ունենալու երաժշտական մրցույթ, որին կարող են մասնակցել դուետներ՝ բաղկացած դասական պարողից և ջութակահարից։ Մրցույթի հաղթողը կստանա գումար, որի միջոցով Ջոննին կկարողանա ստանալ ուսանողական վիզա։ Ռուբին զրկվել է կրթաթոշակից ժամանակակից պար առարկայից ցածր գնահատական ստանալու պատճառով։ Այսպիսով, Ռուբիին և Ջոննիին գումար է անհրաժեշտ։ Ջոննին դիմում է էմիգրացիոն իրավաբանին` օգնելու նրան ստանալ գրին քարտ, բայց պարզվում է, որ իրավաբանը խաբեբա է։ Ջոննին և Ռուբին ժամանակի ընթացքում զգում են, որ անտարբեր չեն միմյանց նկատմամբ։ Իրավիճակն ավելի է բարդանում, երբ մրցակցության մեջ են մտնում այլ ուսանողներ, ովքեր այնքան էլ չեն սիրում Ջոնիին։ Նրանցից մեկը նախանձում է Ջոննիին, քանի որ նա յուրահատուկ տաղանդով օժտված ջութակահար է։ Բայց, միանալով մի հիփ հոփ խմբի, Ջոննին և Ռուբին ցուցադրում են ապշեցուցիչ ելույթ և գրավում են առաջին հորիզոնականը։

## Դերերում

## Էկրանավորում
Ֆիլմի պրեմիերան տեղի է ունեցել 2016 թվականի փետրվարի 8–ին Սանտա Բարբարա միջազգային կինոփառատոնի ժամանակ։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2016 դրամա ֆիլմեր
Կատեգորիա:2016 ֆիլմեր
Կատեգորիա:Ամերիկյան դրամա ֆիլմեր
Ֆուտբոլի Իտալիայի սուպերգավաթ 2013

**Ֆուտբոլի Իտալիայի Սուպերգավաթ 2013** (), Իտալիայի Սուպերգավաթի 26-րդ խաղարկումը, որն անցկացվել է 2013 թվականի օգոստոսի 18-ին մայրաքաղաք Հռոմի Օլիմպիական մարզադաշտում։ Հանդիպման արդյունքում «Յուվենտուսը» հաղթել է «Լացիոյին» 4։0 հաշվով։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:Լացիոյի հանդիպումներ
Կատեգորիա:Յուվենտուսի հանդիպումներ
Կատեգորիա:Ֆուտբոլի Իտալիայի Սուպերգավաթ
Շեյխ Իբրահիմ մզկիթ

**Շեյխ Իբրահիմ մզկիթ** (), 15-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը  Շեյխ Իբրահիմ մզկիթ։

## Պատմություն
150px|thumb|left|Շեյխ Իբրահիմ մզկիթի տեսքը
Շատ պատմական մզկիթների պես , նաև  Շեյխ Իբրահիմ մզկիթի պատի վրա կա տապանագիրը։ Գրությունում գրված է, որ, մզկիթը կառուցվել է 1415—1416 թվականներին։ Մզկիթը կառուցվել է Հաջի Ամիրշահ Յակուբ օղլի կողմից։ Մզկիթը գտնվում է Շիրվանշահերի ապարանքների մոտ։ Ներքին մուտքի մոտ կանգնած է լայնածավալ Միհրաբը։ Մեկ այլ վիմագրութային գրառումը ցույց է տալիս, որ, Շեյխ Իբրահիմ մզկիթը վերականգնվել է Աղա Գաֆար Հաջի Մուրադ օղլի կողմից։ Մզկիթը զուգահեռանիստ է։ Մզկիթի շինարարությունը պատկանում է Շիրվան-Ապշերոնի ճարտարապետական դպրոցի։ Մզկիթը գործում է Իչարի Շահար պետական պատմական արգելավայրի Կառավարումի վերահսկողության ներքո։

## Պատկերասրահ

Sheikh İbrahim Mosque 7.jpg| Շեյխ Իբրահիմ մզկիթ
Sheikh İbrahim Mosque 9.jpg| մզկիթի դուռը 
Şeyx İbrahim məscidi (2).JPG| Շեյխ Իբրահիմ մզկիթ
Sheikh İbrahim Mosque (kitabe above the window).JPG| մզկիթ


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ

## Ծանոթագրություններ

Կատեգորիա:Բաքվի մզկիթներ
Hard Times (երգ, Paramore)

«**Hard Times**» (*Ծանր ժամանակներ*), ամերիկյան Paramore ալտերնատիվ ռոք խմբի երգը, որը դարձել է նրանց After Laughter հինգերորդ ստուդիական ալբոմի առաջին սինգլը։ Սինգլը թողարկվել է 2017 թվականի ապրիլի 19-ին թվային տարբերակով, Fueled by Ramen լեյբլում։

## Պատմություն
Երգում համադրված են այնպիսի ոճեր, ինչպիսիք են՝ նոր ալիք, փոփ ռոք, synth-pop: The Guardian-ը այն համեմատում է Lionel Richie-ի և Daft Punk-ի ոճի հետ, իսկ Billboard ամսագիրը երգը համեմատել է Talking Heads-ի և Blondie-ի երգերի հետ։

Երգն արժանացել է դրական գնահատականների երաժշտության քննադատների և առցանց հրատարակությունների կողմից, ինչպիսիք են՝ *[[The New York Times]]*, *[[Pitchfork (website)|Pitchfork]]*, *[[Spin (журнал)|Spin]]*, *[[:en:DIY (magazine)|DIY]]*, *[[The Inquirer]]*:

## Երաժշտական տեսահոլովակ
Տեսահոլովակը վերբեռնվել է Fueled by Ramen լեյբլի YouTube-յան էջ 2017 թվականի ապրիլի 19-ին։ Ռեժիսորն Էնդրյու Ջոֆն է, որը տեսահոլովակը նկարահանել է 2017 թվականի մարտին Optimist Studios ստուդիայում երկու օրվա ընթացքում։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Բուենոս Այրեսի ֆոնդային բորսա

**Բուենոս Այրեսի [[ֆոնդային բորսա]]** (իսպ. Bolsa de Comercio de Buenos Aires), Արգենտինայի կենտրոնական առևտրային հարթակ, որը գտնվում է Բուենոս-Այրեսում և կազմում է երկրի ողջ առևտրային գործարքների 95%-ը։ Ստեղծվել է 1854 թվականին՝ Առևտրային բանկի հիման վրա, և համարվում է Լատինական Ամերիկայի ամենահին ֆոնդային բորսաներից մեկը։ Իրականացնում է ֆոնդային առևտուր, տալիս պետական վարկեր, տալիս օպցիոններ և ֆյուչերսներ։ Այն ինքնուրույն շահույթ չհետապնդող կազմակերպություն է։

*Առևտրի ծավալը՝ $6 853 մլրդ (2005 թվականին)
*Բաժնետերերի քանակը՝ 104 գործարան (2005 թվականին)
*Կապիտալ՝ $47,59 մլրդ (2005 թվականին)

## Ֆոնդային ինդեքս
Հիմնական ինդեքսներն են՝
* Merval - հիմնված է 19 ամենաշատ վաճառվող ընկերությունների բաժնետոմսերի վրա
* IAB (Bolsa general index), այն արտացոլում է բորսայում ամենամեծ արգենտինական և օտարերկրյա ընկերությունների բաժնետոմսերը, որոնց քանակը վերանայվում է ամեն եռանսյակը մեկ։

## Հղումներ
* Ֆոնդային բորսայի պաշտոնական կայքը

## Ծանոթագրություններ

Կատեգորիա:1854 հիմնադրումներ Արգենտինայում
Կատեգորիա:Արգենտինայի տնտեսություն
Կատեգորիա:Բուենոս Այրեսի շենքեր և կառույցներ
Կատեգորիա:Ֆոնդային բորսաներ
5 ֆիգուր

**«5 ֆիգուր»**  (),  քանդակների համադրություն, որը գտնվում է Լեհաստանում՝ Պոզնանում։ Քանդակները տեղակայված են կաթոլիկ վարդարանի տարածքում՝ Կայսերական դղյակում։

## Պատմություն
Քանդակների հեղինակը հայտնի լեհ նկարչուհի, քանդակագործ Մագդալենա Աբականովիչն է։ Քանդակների բացումը տեղի է ունեցել 2007 թվականին Կայսերական դղյակի տարածքում։ Դրանք իրենցից ներկայացնում են մարդակերպ արրձաններ՝ առանց գլխի և կրկնում են Մագդալենա Աբականովիչի մեկ այլ քանդակ՝ անվանված «Անհայտներ» (112 ֆիգուր) ։ Այն գտնվում է Վինյարայի ամրոցում։

Արձաններից յուրաքանչյուրն ունի 185 սմ երկարություն և 600 կգ ծանրություն։ Ֆիգուրաները շարժվում են յուրաքանչյուրն իր ուղղությամբ, ինչը խորհրդանշում է ժամանակակից ատոմացված հասարակությունը, մարդկային կարիքների հանդեպ անտարբերությունը։

Անմիջապես քանդակների մոտակայքում տեղադրված է Կատինայի հուշարձանը և Ալ–Համբրան, որտեղ գտնվում է առյուծներով շատրվանը։

## Ծանոթագրություններ

## Արտաքին հղումներ
* Pięć figur Abakanowicz  

Կատեգորիա:Հուշարձաններ այբբենական կարգով
Կատեգորիա:Պոզնանի հուշարձաններ
Լի Անկրիչ

**Լի Անկրիչ** (, ), ամերիկացի կինոռեժիսոր և մոնտաժող, «Օսկար» (2010) և «Ոսկե գլոբուս» կինոմրցանակների դափնեկիր։ «Փիքսար» ընկերության մշտական աշխատակից, որտեղ աշխատում է սկսած 1994 թվականից։

## Կարիերա
«Փիքսար» ընկերության կողմից նկարահանվող կոմերցիոն հայտնի ծրագրերի համառեժիսոր է։ Նկարահանել է այնպիսի անիմացիոն-համակարգչային ֆիլմեր, ինչպիսիք են՝ «Խաղալիքների պատմություն 2», «Հրեշների կորպորացիա» և «Որոնելով Նեմոյին»։ 2010 թվականին կայանում է Լի Անկրիչի դեբյուտը որպես ռեժիսոր. նա նկարահանեց «Խաղալիքների պատմություն։ Մեծ փախուստ» մուլտֆիլմը։ Այն հեղինակին բերեց «Օսկար լավագույն անիմացիոն լիամետրաժ ֆիլմի համար» մրցանակ։ Եվս մեկ «Օսկար» Անկրիչը ստացավ նույն անվանակարգում 2018 թվականի մարտի 4-ին «Կոկոյի գաղտնիքը» մուլտֆիլմի համար։

## Անձնական կյանք
Անկրիչն ամուսնացած է Լաուրա Սենչրիի հետ։ Ունեն երեք երեխա՝ Հաննան, Ալիսան և Մաքսը։

Նրա մայրը հրեա է, իսկ հայրը ընդունել է հուդայականություն։

## Ֆիլմագրություն
* 1991 - Մետաքսե ցանցեր / *Silk Stalkings* (հեռուստասերիալ) - մոնտաժող և համառեժիսոր
* 1995 - Խաղալիքների պատմություն / *Toy Story* - մոնտաժող
* 1998 - Ֆլիկի արկածները / *A Bug’s Life* - մոնտաժող
* 1999 - Խաղալիքների պատմություն ''2'' / *Toy Story 2* - մոնտաժող և համառեժիսոր
* 2001 - Հրեշների կորպորացիա / *Monsters, Inc.* - մոնտաժող և համառեժիսոր
* 2003 - Որոնելով Նեմոյին / *Finding Nemo* - մոնտաժող և համառեժիսոր
* 2006 - Ավտոմեքենաներ / *Cars* - մոնտաժող
* 2007 - Ռատատույ / *Ratatouille* - մոնտաժող
* 2010 - Խաղալիքների պատմություն։ Մեծ փախուստ / *Toy Story 3* - ռեժիսոր, սցենարի համահեղինակ
* 2013 - Հրեշների համալսարանը / *Monsters University* - պրոդյուսեր
* 2015 - Բարի դինոզավրը / *The Good Dinosaur* - պրոդյուսեր
* 2017 - Կոկոյի գաղտնիքը / *Coco* - ռեժիսոր
* 2019 - Խաղալիքների պատմություն ''4'' / *Toy Story 4* - սցենարի հեղինակ

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոռեժիսորներ
Կատեգորիա:Ամերիկացի մուլտիպլիկատորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ հնչյունավորողներ
Քեթլին Ալկալա

**Քեթլին Ալկալա** (, ), ամերիկացի կին գրող, կարճ պատմվածքների ժողովածուների, երեք նովելների և ակնարկների հեղինակ։ Նա «ստեղծագործական շարադրանք» է դասավանդում Վաշինգտոն նահանգի կրթական հաստատություններում, ներառյալ Սիեթլի համալսարանը, Նյու Մեքսիկո համալսարանը և Ռիչարդ Հյուգո Հաուսը։ Նա նաև «The Raven Chronicles» հյուրանոցի համահիմնադիրն է։ Իր՝  «Spirits of the Ordinary» նովելի հիման վրա Միրաքլ թատրոնում Պորտլենդում (Օրեգոն) պիես է բեմադրվել։ Նրա ստեղծագործությունները բազմաթիվ պարգևների են արժանացել, ներառյալ 2007 թվականին Վաշինգտոն նահանգի մշակույթի հանձնաժողովի «արվեստի գործիչ» պարգևը։ 
Ալկալան բնակվում է Վաշինգտոնի Բեյնբրիջ կղզում։

## Երկեր
**Mrs. Vargas and the Dead Naturalist* (Calyx Books)
**Spirits of the Ordinary* (Chronicle; Harvest Books)
**The Flower in the Skull* (Chronicle; Harvest Books)
**Treasures in Heaven* (Chronicle; Northwestern University Press)
**The Desert Remembers My Name: On Family and Writing* (University of Arizona Press)

## Քննադատություն
Կանադացի գրող Չարլզ դե Լինտը,  կարդալով նրա «The Flower in the Skull» ստեղծագործությունը, նշել է․ «Ալկալան դարձավ իմ սիրելի գրողներից մեկը», գովերգելով  ստեղծագործությունը, որպես «կերպարներով և իրադարձություններով հարուստ»։

## Ծանոթագրություններ

## Արտաքին հղումներ
*Քեթլին Ալկալայի պաշտոնական կայքը

Կատեգորիա:20-րդ դարի ամերիկացի կին գրողներ
Կատեգորիա:20-րդ դարի ամերիկացի պատմվածքագիրներ
Կատեգորիա:20-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի լրագրողներ
Կատեգորիա:Ամերիկացի կին վիպասաններ
Կատեգորիա:Չիկանո
Կատեգորիա:Սթենֆորդի համալսարանի շրջանավարտներ
Ռիչարդ Թոմսոն

**Ռիչարդ Թոմսոն** (, առավել հայտնի է Թոմսոն  անունով, 1569, Անտվերպեն- 1613), ծագումով հոլանդացի, անգլիացի աստվածաբան և թարգմանիչ։ Նա եղել է Քեմբրիջի Քլեյ Հոլ քոլեջի, Վալերիուս Մարցիալիսի () էպիգրամների թարգմանիչը։ Անգլիայի թագավոր Հակոբ Ա-ի կողմից մեղադրվել է Աստվածաշնչի  «Հակոբ թագավորի առաջին 12 գրքեր»-ի թարգմանության համար։ Նա հայտնի էր նաև իր վարդապետական հավատքի շնորհիվ։

## Կենսագրություն
Ռիչարդ Թոմսոնը (հայտնի էր նաև  «Հոլանդական Թոմսոն» կեղծանվամբ) ծնվել է Հոլանդիայում, կրթությունը ստացել է Քլեր Հոլ քոլեջում, որտեղ 1587 թվականին ստացել է բակալավրի աստիճան և նույն թվականին ընտրվել քոլեջի անդամ։ 1591 թվականին սկսել է ուսուցումը Մագիստրոսի աստիճանի համար, իսկ 1596 թվականի հուլիսի 1-ին Օքսֆորդում դարձել է այդ աստիճանի անդամ։ Եպիսկոպոս Լանկելոտ Անդրյուս  -ն նրան ներկայացրել է Քեմբրիջշիրին , Սնեիվելի () ռեկտորին։ Ռիչարդը ընտրվել է Աստվածաշնչի թարգմանիչներից մեկը։ Եղել է այն ընկերության անդամներից մեկը՝ ում հանձնարարված է եղել  Հին Կտակարանի «Ծննդոցից» թարգմանել «Թագավորներ» երկրորդ գիրքը։ Թոմաս Ֆառնաբին նշում է, որ Թոմսոնը որոշ ժամանակ ապրել է Սըր Ռոբերտ Քիլիգրյուի () խնամակալության տակ և եղել է ռազմական մեծ թարգմանիչ։ 
Հենրի Հիքմանը () նրան անվանել է «Ռազմական մեծ գործիչ», իսկ Պրինան նկարագրում է որպես «Անգլո-Հոլանդացի խառնակիչ», ով հազվադեպ էր մեկ գիշեր պառկած մնում։ Մյուս կողմից՝ Ռիչարդ Մոնտուգինը, որն ավելի լավ էր ճանաչում Ռիչարդին, ասում է, որ նա «Ամենահիշարժան բանասերն» էր և «ավելի լավ ճանաչում է ունեցել Իտալիայում, Ֆրանսիայում, Գերմանիայում, քան հայրենիքում»։ Թաղվել է Սուրբ Էդվարդի Քեմբրիջում, հունվարի 8-ին՝ 1613 թվականին։

## Ստեղծագործություններ
* Elenchus Refutationis Pro … Episcopo Eliense adversus Martinum Becanum Jesuitam, authore Richardo Thomsonio Cantabrigiensi, London, 1611
* Diatriba de Amissione et Intercisione Gratiæ et Justificationis, Leyden, 1616 and 1618.

## Ծանոթագրություններ

## Արտաքին հղումներ
* Ռիչարդ Թոմսոնի թղթակցությունները  EMLO կայքում

Կատեգորիա:Անգլիացի գրողներ
Կատեգորիա:Անգլիացի թարգմանիչներ
Կատեգորիա:Հոլանդացի գրողներ
Կատեգորիա:Հոլանդացի թարգմանիչներ
Ամբոխները խելագարված

**Ամբոխները խելագարված**, Եղիշե Չարենցի պոեմներից՝ գրված 1919 թվականին։

1918-19 թվականներին Չարենցը մասնակցել է Ռուսաստանի քաղաքացիական կռիվներին։ Հենց այդ կռիվների տպավորության հիման վրա գրում է «Ամբոխները խելագարված» պոեմը։ «Ամբոխները խելագարված» պոեմում Չարենցը նկարագրում է արդեն իրական հեղափոխական զանգվածներին, որոնք գնում էին նվաճելու հին աշխարհի խորհրդանիշ քաղաքը։ Պոեմում ժողովուրդը դուրս է եկել հին աշխարհը կործանելու, և նոր աշխարհը կառուցելու համար։ Չարենցը մեծարում է ժողովրդի կամքն ու անկոտրուն ոգին։

## Սյուժե
«Ամբոխները խելագարված» պոեմն ունի իրական հիմք։ Պոեմը սկսվում է ողջույն-դիմումով ուղղված բոլոր նրանց, ովքեր պատրաստ են գնալ ինքնազոհության հանուն ազատության։ Չարենցը վստահ էր, որ մարդկության ամբողջ պատմությունը եղել է միայն ճնշման պատմություն։ Հեղափոխական զանգվածները վրեժ էին լուծում այդ պատմության համար։ Իսկ կայարանում և քաղաքում գտնվում է ժողովրդի թշնամին։ Պոեմի 10 գլուխները նկարագրում են ռազմադաշտը, պատմում են գրոհի նախապատրաստման և կայարանի գրավման մասին։ Մնացած 7 գլուխները գիշերային սպասողական տագնապի մասին են։

## Կառուցվածք

Պոեմը սկսվում է ժողովրդական դյուցազնավեպերի հրովարտակը հիշեցնող դիմումով։ «Խելագարված ամբոխների» բանակը տարածվել է անծայրածիր դաշտում։ Չարենցի նպատակը ոչ թե հեղափոխության համայնապատկերը ներկայացնելն էր, այլ նրա համամարդկային բովանդակության բացահայտումը։ Պոեմն այնպես է կառուցված, որ կռվող «ամբոխների» նպատակը խորհրդանշող արևի ճանապարհին ընկած են կայարանը և քաղաքը՝ հին աշխարհի խորհրդանիշները։ Կայարանն արդեն գրավել են, քաղաքն էլ պիտի գրավեն, որ հասնեն արևին։ Ամբոխների միասնական կամքով և հերոսական ոգեշնչումով ծավալվում է ճակատամարտը երկաթուղային կայարանի ու քաղաքի գրավման համար, որի նկարագրությանն են նվիրված պոեմի մյուս մասերը՝ 4-16-րդ գլուխները։ Ահա և «ամբոխների» հուժկու ընթացքը դեպի արևը, որով էլ ավարտվում է պոեմը։

Աչքերն հառած հեռու-հեռուն կարմիր վառվող արեգակին
Արևավառ հեռուներում նրանք արեգակի հրով վառված՝
Հոծ խմբերով հազարանուն, արեգակի հրով վառված՝
Դեպի արևն էին գնում ամբոխները խելագարված…


## Պոեմի լեզուն և ռիթմը

Պոեմն ունի պատշաճ բառապաշար։ Պոեմում ներկայացված էին նաև խորհրդանշական պատկերներ, որոնք ավելի հստակ են դարձնում հեղինակի գաղափարը։ Շատ են դիպուկ և բազմանշանակ փոխհարաբերությունները, համեմատեւթյունները, մակդիրները։

Պոեմն աչքի է ընկնում նաև ռիթմիկական բազմազանությամբ։ Չարենցի ժողովրդական էպոսների ոգով ու ոճով հերոսական վիպերգ է գրել աշխարհը վերափոխելու կոչված այն իրադարձությունների մասին, որոնց հետ կապում էր նաև իր հայրենիքի ապագան։ Այդ բնույթից է բխում բանաստեղծի չափազանցությունները, որոնք թափ ու ռիթմ են հաղորդում պոեմի ոճին։

## Ծանոթագրություններ

Կատեգորիա:Պոեմներ
Կատեգորիա:Եղիշե Չարենցի ստեղծագործություններ
God’s Plan

**«God’s Plan»,** երգ, որը ձայնագրվել է կանադացի երգիչ և  կոմպոզիտոր Դրեյքի կողմից իր  «EP Scary Hours» մինի ալբոմի համար և թողարկվել է 2018 թվականի հունվարի 19-ին։ Երգն զբաղեցրել է առաջին հորիզոնականը ամերիկյան Billboard Hot 100 հիթ-շքերթում՝ դառնալով Դրեյքի  4-րդ չարթփոփերը ԱՄՆ-ում և 2-րդը որպես սոլո կատարում։ Այն նաև գլխավորել է Ավստրալիայի, Կանադայի և Մեծ Բրիտանիայի հիթ-շքերթները։

## Պատմություն
Երգի ստեղծումն սկսել է 2017 թվականի սեպտեմբերին՝ այն բանից հետո, երբ պրոդյուսեր Կարդոն Դրեյքին է ուղարկել գործիքային կոմպոզիցիան։ Երգը, որ նախապես վերնագրված էր «Grace of God», ընտրվել է մի քանի տարբերակներից, որ ուղարկվել էին Դրեյքին սեպտեմբերին։ Դրեյքը հավանաբար Կարդոյին ասել է. «Մենք ունենք մեկ տարբերակ»։ Երաժշտական տեսանկյունից «God's Plan» երգը հիփ-հոփ ոճի թրեպ է։

Սինգլն զբաղեցրել է առաջին հորիզոնականը Միացյալ Նահանգների, Կանադայի և Մեծ Բրիտանիայի հիթ-շքերթներում (2018 թվականի հունվարի 26-ից՝ դառնալով Դրեյքի՝ որպես հիմնական արտիստի երկրորդ չարթփոփերը «One Dance» (2016) երգից հետո).

## Երաժշտական տեսահոլովակ
2018 թվականի փետրվարի 5-ին Դրեյքը նկարահանել է երաժշտական տեսահոլովակ «God’s Plan» երգի համար Մայամիի ավագ դպրոցում։ Տեսահոլովակի նկարահանումը գրավել է զանգվածային լրատվամիջոցների ուշադրությունն այն պատճառով, որ Դրեյքը տեսահոլովակի նկարահանման ընթացքում 175,000 ԱՄՆ դոլար է նվիրաբերել Մայամիի պատահական բնակիչների։

Երաժշտական տեսահոլովակը թողարկվել է 2018 թվականի փետրվարի 16-ին միաժամանակ Դրեյքի սեփական լեյբլում և OVO Sound լեյբլի YouTube-յան ալիքում։  Տեսահոլովակում ներկայացվում է Դրեյքը, որը Մայամիում  մասնակցում է տարբեր բարեգործական ակցիաների։ Տեսահոլովակի սկզբում նշվում է, որ նրա ամբողջ բյուջեն կազմում է 996 631,90 դոլար.

## Մրցանակներ և անվանակարգեր

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրումներ

|-
! scope="row"| Portugal (AFP)
|Platinum
|10,000
|-

## Ծանոթագրություններ

## Արտաքին հղումներ
*  (պաշտոնական տեսահոլովակ)

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Դրեյքի երգեր
Կատեգորիա:Երաժշտական մեմեր
Կարաու

**Կարաու**, ժողովրդական բանահյուսության նմուշ, լեգենդ, որ տարածված է հատկապես Արգենտինայի հյուսիսարևելյան շրջաններում

Լեգենդը մի երիտասարդ տղայի մասին է, որին իր մահամերձ մայրը ուղարկում է դեղի, բայց պատանեկան հովերով տարված, միամիտ տղան հայրենի գյուղ վերադառնալու ճանապարհին հեռվից ակորդեոնի երաժշտություն լսելով, գայթակղվում է, մոռանում օրհասական հիվանդ մոր մասին, փոխում է ճամփան, գնում դեպի երգն ու երաժշտությունը, ընկնում գյուղական մի տոնախմբության մեջ։ Ցնծալից այդ մթնոլորտում նա սկսում է պարել տեղացի մի գեղեցկուհու հետ՝ աշխարհում ամեն ինչ մոռացած, աշխարհից ասես վերացած։ Այդ թեժ, բորբոք պահին ընկերը Կարաուին հայտնում է, որ նրա անօգնական մնացած  մայրը հենց քիչ առաջ մահացավ, և այդ կապակցությամբ ցավակցում է Կարաուին։ Իսկ վերջինս ի պատասխան ասում է. «Ոչի՛նչ, ընկե՛րս, ես դեռ ժամանակ կունենամ ողբալու և արցունք թափելու»։ Եվ շարունակում է պարել գեղեցկուհու հետ։ Հետո, երբ մութն ընկնում է, նա ցանկություն է հայտնում այդ աղջկան ուղեկցելու նրա տուն, բայց վերջինս սառնորեն պատասխանում է, որ ինքը չի ցանկանում իր տանը տեսնել մեկին, ով անտեսում է օգնության կարոտ, հիվանդ մորը։
 
Աղջկան հրաժեշտ տալով՝ սիրտը կոտրված, արցունքն աչքերին տղան բռնում է տունդարձի ճամփան և ճանապարհին թռչուն է դառնում։ Ընդ որում՝ թուփան (աստվածը) դատապարտում է նրան, որ ընդմիշտ սև զգեստներ (փետուրներ) հագած՝ ամենուրեք ու անդադար կանչի՝ «կարաու, կարաու, կարաու...»՝ ճիշտ և ճիշտ թռչնային ողբալի ձայնով...

Ժողովրդական երգերի հեղինակ Էմիլիո Չամորոն այս լեգենդը վերածել է երգի, որը սովորաբար կատարվում է «չամամե» ոճով։ «*El Caráu*» երգի լավագույն կատարողներից են համարվում Սիտտո Սեգովիան և Մարիո Բոֆիլը, որոնք հորինել են դրա յուրօրինակ տարբերակները։

## Ծանոթագրություններ

## Արտաքին հղումներ
* Leyendas y creencias de la Argentina 
* Lyrics: “El Carau” by Mario Boffil 
* Aves de tu Zona, Tigre, Nordelta, Argentina 
* Carau: Aramus guarauna  
* C.I.L. Centro de Investigaciones Lingüísticas  
* Mis Aves: Un paseo ornitológico por la Argentina 

Կատեգորիա:Արգենտինայի մշակույթ
Ժողովածու (3062)

**Ժողովածու ** (3062), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3062 թվի տակ։ Ձեռագիրը գրվել է 1763-1767 թվականներին Խաչատուր Կոստանդնուպոլսեցի գրչի կողմից Էջմիածնում։ Ստացողը եղել է Աբրահամ Աստապատցին։ Գրված է թղթի վրա, որը ունի 20,9X15,8 չափս։ Ձեռագիրը կազմված է 298 թերթից։ Գրված է երկսյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 1ա, 80բ, ստացողի՝ 1բ, 96ա, 219ա (1766 թ.):
## Բովանդակություն
* Ներսես Շնորհալւոյ Թուղթ ընդհանրական,
* Գրիգոր Վկայասերի Վասն մոլորման զատկին,
* Թուղթքը (Ներսես Շնորհալի, Գրիգոր Տղայ, Ներսես Լամբրոնացի, Սմբատ Վրկան մարզպան, Էմանուէլ, Միքայել պատրիարք, Մովսես Երզնկացի, Գրիգոր Տուտէորդի, Մխիթար Գոշ, Աբրահամ կաթողիկոս, Կիւրոն կաթողիկոս, Վրթանէս Քերթող, Մաշտոց Եղիվարդեցի, Կոմիստաս կաթողիկոս, Անանիա Մոկացի),
* Յովհաննես Օձնեցւոյ Սակս ժողովոց, որ եղեն ի Հայս, Ընդդէմ երկաբնակաց,
* Կանոնք Դունայ, 
* Յաղագս ժողովոց,
* Անանիա Սանահնեցւոյ ընդդէմ երկաբնակաց,
* Ներսես Լամբրոնացւոյ Դեսպանագնացութիւն,
* Աթանասի Ներբող Խաչի,
* Մովսես Քերթողահօր Ճառ,
* Վրթանիսի Քերթողի Ընդդէմ ընդիմամարտաց,
* Ի Պատմութենեէն Աղուանից Մովսես Կաղանկատուացւոյ, 
* Յակոբ Ծպատեցւոյ Ընդդէմ Խոսրովայ,
* Ի վարդապետութենէն Գրիգոր Լուսաորչի,
* Մխիթար Գօշի Աղօթք,
* Գրիգոր Մագսիտրոսի Թուղթք, Չափաբերականք,
* Մանունք դաւանաբանականք։

## Ծանոթագրություններ

Կատեգորիա:Մատենադարանի ձեռագրեր
Բաբա Քուհի Բաքուվի մզկիթ

**Բաբա Քուհի Բաքուվի մզկիթ** (), 9-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը։

## Պատմություն
150px|thumb|left|Մզկիթի մնացորդները
1990-1993 թթ. Կույսի աշտարակի մոտ հնագիտական պեղումները կատարվեցին  և աշտարակի հյուսիսում  հայտնաբերվել է 9-րդ դարի մզկիթը։ Մզկիթը բաղկացած է ուղղանկյուն պաշտամունքի սրահից և փոքր միջանցքից։ ենթադրվում է, որ մզկիթը կառուցվել է 9-րդ դարում։ 1998 թ.-ին տեղի ունեցած հնագիտական պեղումների ընթացքում երկու սենյակ է հայտնաբերվել։ Մեծ սենյակի հարկում միհրաբ է հայտնաբերվել։ Միհրաբի վրա կա արաբերեն գրավորը։ Մզկիթը գտնվում է Շիրվանշահերի ապարանքների համալիրի մոտ։ Մզկիթը նույնպես օգտագործվել է որպես մեդրեսե։

## Պատկերասրահ

Archeological site near Maiden Towers of Baku6.jpg|Բաբա Քուհի Բաքուվի մզկիթ
Baba Kuhi Bakuvi məscidinin qalıqları.JPG|Մզկիթի մնացորդները
"Baba Kuhi Bakuvi mosque".JPG|Բաբա Քուհի Բաքուվի մզկիթ
Məscid və məscid həyəti ibadət yeri (1).jpg|Մզկիթի երկրպագության վայրը


## Տես նաև
* Իչարի Շահար (Բաքվի թաղամաս)
* Ջումա մզկիթ (Բաքու)
* Շիրվանշահերի ապարանքներ

## Ծանոթագրություններ

Կատեգորիա:Բաքվի մզկիթներ
Կատեգորիա:Իրանական-կովկասյան ճարտարապետություն
Կատեգորիա:Համաշխարհային ժառանգության օբյեկտներ այբբենական կարգով
Ժողովածու (3063)

**Ժողովածու ** (3063), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3063 թվի տակ։ Ձեռագիրը գրվել է 16-րդ դարում  Արիստակէս գրչի կողմից։ Ստացողը եղել է Սիմէօն կաթողիկոս։ Գրված է թղթի վրա, որը ունի 19,8X14 չափս։ Ձեռագիրը կազմված է 439 թերթից։ Գրված է երկսյուն, նոտրգրով։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով, լուսանցազարդ, Աւետարան։ Կազմը՝ ստվարաթուղթ։ Հիշատակարաններ գրչի՝ 219բ, 302բ, հետագայի՝ 387բ, 418բ (1769թ.):
## Բովանդակություն
* Ներսես Լամբրոնացւոյ Խորհրդածութիւն,Մեկնութիւն Առակացն,
* Սոկրատայ Սքոլաստիկոսի Պատմութիւն եկեղեցական։

## Ծանոթագրություններ

Կատեգորիա:Մատենադարանի ձեռագրեր
Կանոնգիրք հայոց (3065)

**Կանոնգիրք հայոց** (3065), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3065 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի  19,3X15,8չափս։ Ձեռագիրը կազմված է 228 թերթից։ Գրված է երկսյուն, նոտրգրով։ Կազմը՝ ստվարաթուղթ։

## Բովանդակություն
* Յակոբ Ղրիմեցւոյ Յաղագս պսակի ամուսնացելոց,Յաղագս ազգականութեան։

## Ծանոթագրություններ

Կատեգորիա:Մատենադարանի ձեռագրեր
Դառնախոտ թունավոր

**Դառնախոտ թունավոր** (), աստղածաղկազգիների ընտանիքի բազմամյա ծլարմատավոր երկշաքիլավոր մոլախոտ, որն ունի ուղիղ ցողուն, ձվաձև սերմեր։ Տարածված է երկրագնդի չափավոր ու տաք կլիմայական գոտիներում, օրինակ, Միջին Ասիայում, Հարավային Ուկրաինայում, Ղրիմում։

Ցողունը ուղիղ է, խիտ ճյուղավորված և պատված է նուրբ մազիկներով։ Տերևները նստադիր են, նշտարաձև և նույնպես թույլ գեղձամազոտ։ Ներքևի տերևները սղոցաձև կտրված են, վերևինները ամբողջաեզր են, ավելի մանր։ Յուրաքանչյուր ցողունի կամ ճյուղավորման ծայրին նստած են կլորավուն զամբյուղ-ծաղկափթթությունները՝ մանուշակագույն երանգավորմամբ վարդագույն խաղիկներով։ Սերմերը ձվաձև են, կողավոր և իրենց ծայրերին կրում են կարճ վրձնիկներ։ Բույսն ունի լավ զարգացած արմատային համակարգ` հզոր ուղղահայաց ցողունով։ Գլխավոր առանցքային արմատը կարող է հասնել 4-ից  մինչև 10 մետր խորության՝ միաժամանակ առաջացնելով հորիզոնական արմատների հզոր ցանց։ Դառնախոտը թունավորը ջերմասեր և արևասեր բույս է։ Ծաղկում է հուլիսից մինչև օգոստոսի վերջ։ Վերարտադրվում է հիմնականում արմատներով։

## Տարածվածություն
Բույսի հայրենիքը Կենտրոնական Ասիան է, որտեղից այն տարածվել է ամբողջ աշխարհի չորային շրջաններում՝ հասնելով մինչև Ավստրալիա։
Այն  Արարատյան հարթավայրի հատկապես մերձարաքսային հովտի ամենաչարորակ մոլախոտերից մեկն է և աղբոտում է այդ գոտու բոլոր հողատեսքերը։

## Ծանոթագրություններ

Կատեգորիա:Մոլախոտեր
Կատեգորիա:Ծածկասերմեր
Կատեգորիա:Աստղածաղկազգիներ
Կատեգորիա:Եվրոպայի բուսական աշխարհ
Կատեգորիա:Ասիայի բուսական աշխարհ
Շահզոդա

**Շահզոդա** (, իրական անունը՝ **Զիլոլա Բախոդիրովնա Մուսաևա**, , ), ուզբեկ երգչուհի և դերասանուհի։

## Կենսագրություն
Հայրը՝ Բախոդիր Մուսաևը, ֆիլիսոփայական գիտությունների դոկտոր է։ Մայրը՝ Միրիխտա Մուսաևան, ռուսաց լեզվի և գրականության ուսուցչուհի է։

Ծնվել է 1979 թվականի հուլիսի 28-ին Ֆերգանայում։ Հայրը՝ Բախոդիր Մուսաևան, փիլիսոփայական գիտությունների դոկտորն էր, մայրը՝ Միրիխտաա Մուսաևան՝ ռուսաց լեզվի և գրականության ուսուցիչ։

Մանկուց հետաքրքրվել է երաժշտությամբ։ Դպրոցն ավարտելուց հետո ընդունվել է Կիևի միջազգային պետական համալսարան (կառավարման (մենեջմենթ) ֆակուլտետ)։ Այնուհետև նա թողել է իր ուսումն ու սկսել է մասնագիտորեն զբաղվել երաժշտությամբ։ 2001 թվականին Մուսաևան որպես կեղծանուն վերցրեց Շահզոդա անունը և սկսեց մեներգչուհու կարիերան։ 2003 թվականին տվեց իր առաջին մենահամերգը։  Նկարահանվել է ֆիլմում։ 2009 թվականին նա ձայնագրել է DJ Smash-ի «Երկնքի և երկրի միջև» երգը,  որը 8-րդ տեղն է զբաղեցրել Муз-ТВ-ում  և ստացել մի շարք մրցանակներ։ Այնուհետև համագործակցում է Akcent խմբի հետ, որի արդյունքում ձայնագրում է «All alone» երգը։ Աշխատել է ֆրանսիացի դիջեյ Շոն Բեմի հետ (): Կոմպոզիտոր Էլդար Յուլդաշևը երգչուհու համար ստեղծեց «4 qadam» հիթը և «Սևգի Բու» ալբոմը։ «Мой золотой» երգը ստեղծվել է կոմպոզիտոր Կոստինի կողմից։ 2016 թվականին TWO խմբի հետ միասին ձայնագրեց *Linda* երգը։ 2017 թվականից սկսած Շահզոդան սկսել է համագործակցել ռուսական Media SDV երաժշտական հրատարակչության հետ և թողարկել է նոր «Люли, люли» սինգլը։

### Անձնական կյանք
Ամուսնացել է Ռավշանբեկ Յուլդաշևի հետ։ Ունի երկու որդի. ավագը՝ Սալիհը՝ առաջին ամուսնությունից, կրտսերը՝ Խալիդը` երկրորդ ամուսնությունից։

## Երաժշտական ալբոմ

## Երաժշտական տեսանյութ

## Ֆիլմագրություն

## Մրցանակներ
* 2003 թվական՝ «Տարվա կերպար» եւ «Տարվա լավագույն երգիչ» անվանակարգերում ճանաչվել է հաղթող։
* 2004 թվական՝ «Տարվա ալբոմ» անվանակարգում ճանաչվել է հաղթող։
* 2005 թվական՝ «Տարվա երգ» (Կերագիմսան) անվանակարգում ճանաչվել է հաղթող։
* 2006 թվական՝ ստացել է «Շուխրատի» շքանշանը։
* 2006 թվական՝ «Кечалари ёкимли» երգը դարձել է տարվա լավագույն հիթ։
* 2010 թվական՝ ստացել է «Big Apple Music Awards» մրցանակը (Նյու Յորքում), որպես Կենտրոնական Ասիայի և Կովկասի լավագույն դերասան։
* 2010 թվական՝ DJ SMASH-ի հետ միասին հաղթել է «Լավագույն տեսանյութ» անվանակարգում և արժանացել «WORLD FASHION AWARDS 2010» մրցանակին (հունիսի 2-ին Մոսկվայում)։
* 2014 թվական՝ տարվա երգ «Shunchaki »:

## Ծանոթագրություններ

## Արտաքին հղումներ
* Պաշտոնական կայք 
* AllPersons.ru
* Ռուսաստանում պաշտոնական ներկայացուցիչ 

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Ուզբեկ դերասաններ
Կատեգորիա:Ուզբեկ երգիչներ
Capital Letters

«**Capital Letters**», ամերիկացի երգչուհի Հեյլի Ստեյնֆիլդի և պրոդյուսեր ու կոմպոզիտոր BloodPop-ի երգը, որ դարձել է «Ազատության հիսուն երանգները» ֆիլմի սաունդթրեքի երկրորդ սինգլ։ Այն թողարկվել է 2018 թվականի հունվարի 12-ին։ Երգի համահեղինակներից մեկն է երգչուհի Էլլի Գոլդինգը։ Երգի ստեղծմանը մասնակցել են նաև Հեյլի Ստեյնֆիլդը, BloodPop-ը, երգչուհի Ռեյչել Քինը (որը հայտնի է Raye կեղծանունով), Էլի Վայզֆիլդը և Էնդրյու Ջեքսոնը։

Երգի մասին առաջին հիշատակումը եղել է ֆիլմի սաունդթրեքի երգերի ցանկի հրապարման ժամանակ։ Հունվարի 10-ին Հեյլի Ստեյնֆիլդը հրապարակել է երգի թիզերը Թվիթերի իր էջում աուդիո-փրևյուի հետ միասին։

## Քննադատություն
MTV News-ի գրախոսությունում նշվում է, որ երգն ունի «էլեկտրոնային պարային ռիթմ», «ունի թերությունները սեքսուալության տեսանկյունից», սակայն դա «լրացվում է մաքուր ու վեհ զգացմունքներով»։ *[[Gay Times]]* հրատարակության քննադատը նշել է, որ երգը «շատ ռոմանտիկ» է և միաժամանակ այն կոչել «բացարձակ պայթուցիկ»։ PopSugar հրատարակությունում ասվել է, որ «Capital Letters» երգն «անհավատալիորեն սեքսուալ է» և «կստիպի ձեզ ոտքի կանգնել հաշված վայրկյանների ընթացքում»։ *[[Daily Express]]* հրատարակության քննադատն ընդհանուր առմամբ հիասթափված է եղել երգից, սակայն այն կոչել է փոփ երաժշտության լավագույն օրինակ։ Idolator կայքի գրախոսությունում սաունդթրեքի առաջին երկու երգերը (առաջինը եղել է «For You» երգը Լիամ Փեյնի և Ռիտա Օրայի կատարմամբ) բնութագրվել են որպես «դանդաղ հիմներ ննջարանի համար», որոնք ենթադրաբար պատրաստ են դառնալու «ակումբային հիմներ»։

## Հիթ-շքերթներ

## Ծանոթագրություններ

Կատեգորիա:2018 երգեր
Կատեգորիա:2018 սինգլներ
Կատեգորիա:Դանս-փոփ երգեր
Թոմաս Ադոլֆո Դուկո (մարզադաշտ)

**Էստադիո Թոմաս Ադոլֆո Դուկո** (),  Արգենտինայի մայրաքաղաք Բուենոս Այրեսի հարևանությամբ՝ Պարկ Պատրիսիոս շրջանում գտնվող մարզադաշտ։ 1924 թվականից ի վեր «Ուրական» ֆուտբոլային ակումբի այսպես ասած՝ տնային մրցադաշտն է։ 2015 թվականի դրությամբ ուներ 48.314 նստատեղ։

## Պատմություն
Մարզադաշտի բացումը տեղի է ունեցել 1924 թվականին։ Սկզբնական շրջանում նրա կառուցատարրերը փայտից էին, մրցադաշտն էլ նախատեսված էր ընդամենը տասներկու հազար ֆուտբոլասեր տեղավորելու համար։ Այստեղ կայացած առաջին մրցախաղը «Ուրական»-ի և «Կոլոն Սանտա Ֆե»-ի միջև էր. 4:0 հաշվով վստահ հաղթանակ են տարել տանտերերը՝ «Ուրական» ֆուտբոլային թիմի խաղացողները։

1942 թվականին սկսել են հենց հնի տեղում կառուցել նոր մարզադաշտ, որի շինարարությունն ավարտվել է գրեթե վեց տարի անց։ Նոր մրցասպարեզում առաջին խաղը անց է կացվել 1947 թվականի սեպտեմբերի 7-ին, «Ուրական»-ի և «Բոկա Խունիորս»-ի միջև՝ Արգենտինայի ֆուտբոլի բարձրագույն խմբի առաջնության շրջանակներում: 4:3 հաշվով կամային հաղթանակ են տարել տանտերերը։ Այդ մրցախաղին մարզադաշտի տրիբունաներից հետևել է մոտավորապես 80 հազար մարզասեր;

Իսկ նոր մարզադաշտի պաշտոնական բացումը տեղի է ունեցել ավելի ուշ՝ 1949 թվականի նոյեմբերի 10-ին։ Բացման խաղում «Ուրական»-ը, մրցապայքարի դուրս գալով ուրուգվայական «Պենյարոլ» թիմի դեմ, հաղթանակ է տարել խոշոր՝ 4:1 հաշվով։ 
250px|մինի|ձախից|Մարզադաշտը 1949 թ.
1967 թվականի նոյեմբերի 23-ին մարզադաշտն ստացել է իր ներկայիս անվանումը՝ ի պատիվ փոխգնդապետ Թոմաս Ադոլֆո Դուկոյի, որը 1938 թվականից մինչև 1954 թվականը ներառյալ, որոշ ընդմիջումներով, վարել է «Ուրական» ֆուտբոլային ակումբի նախագահի պաշտոնը (մահացել է 1964 թվականին)։
 
1977 թվականին մարզադաշտը գրեթե հիմնովին վերակառուցման է ենթարկվել; 2015 թվականին այս մարզադաշտում կայացել է հարավամերիկյան ֆուտբոլային գավաթի առաջին եզրափակիչ հանդիպումը (այդ տարի «Ուրական»-ը, իր պատմության մեջ առաջին անգամ, հասել էր խոշոր միջազգային մրցաշարի եզրափակիչ)։

## Ծանոթագրություններ

## Արտաքին հղումներ
* Страница стадиона на официальном сайте «Уракана»  
* Панорама стадиона на estadios360.com.ar  

Կատեգորիա:Արգենտինայի շենքեր և կառույցներ
Կատեգորիա:Բուենոս Այրես
Ժողովածու (3068)

**Ժողովածու** (3068), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3068 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,2X11,8 չափս։ Ձեռագիրը կազմված է 177 թերթից։ Գրված է միասյուն, նոտրգրով։ Ունի լուսանցազարդ մանրանկարներ։ Կազմը՝ ստվարաթուղթ։ Հիշատակարաններ հետագայի՝ 171ա (1677թ.):
## Բովանդակություն
* Գրիգոր Մագիստրոսի Չափաբերականք,Թուղթք,
* Ժամանակագրութիւն (1580-1621թթ.),
* Մանունք (Յաղագս Թուոց, որթոյ և այլն)։

## Ծանոթագրություններ

Կատեգորիա:Մատենադարանի ձեռագրեր
Ագուստին Բալբուենա

**Ագուստին Բալբուենա** (իսպ՝. *Agustín Alberto Balbuena* ),  արգենտինացի նախկին ֆուտբոլիստ, հարձակվող

## Ակումբային կարիերան
Ագուստին Բալբուենան պրոֆեսիոնալ ֆուտբոլիստի իր կարիերան սկսել է 1964 թվականին՝ հանդես գալով իր հայրենի Սանտա Ֆե քաղաքի «Կոլոն» թիմում։ Ամենաբարձր արդյունքներին նա հասել է 1971-1975 թվականներին, երբ խաղում էր արգենտինական «Ինդեպենդենտե» թիմում։ Դրանք անենահաջող տարիներն էին նաև «Ինդեպենդենտե»-ի համար,երբ այդ թիմը դարձավ Լիբերտադորեսի գավաթային մրցաշարի քառակի հաղթող։
Իր կարիերայի վերջին տարիներին Բալբուենան խաղացել է Կոլումբիայի «Բուկարամանգա» (1976-1977 թթ.) և Սալվադորի CD FAS (1977-1978 թթ.) թիմերում։

## Ձեռքբերումներ՝ միջազգային ասպարեզում
Ագուստին Բալբուենան Արգենտինայի ֆուտբոլի հավաքականի կազմում մասնակցել է 1974 թվականի աշխարհի առաջնության եզրափակիչ մրցաշարին։ Այստեղ Արգենտինայի հավաքականի անցկացրած վեց խաղերից չորսի մասնակիցն է եղել։ Հավաքականի մեկնարկային կազմում նա դաշտ է դուրս եկել խմբային առաջին փուլի Արգենտին-Լեհաստան և խմբային երկրորդ փուլի Արգենտինա-Բրազիլիա, Արգենտինա-Նիդերլանդներ մրցախաղերում, իսկ
250px|մինի|Դրվագ միջմայրցամաքային գավաթի 1974 թվականի մրցաշարի ,,Ինդեպենդենտե»-«Ատլետիկո» /Մադրիդ/ խաղից, որտեղ Բալբուենայի գոլը հաղթանակ պարգևեց իր թիմին
խմբային առաջին փուլի Արգենտինա-Հայիթի խաղում մրցապայքարի մեջ է մտել 52-րդ րոպեից՝ փոխարինելով անվանի մեկ ուրիշ հարձակվողի՝ Մարիո Կեմպեսին։

## Նվաճումները
### «Ինդեպենդենտե» թիմի կազմում
*Արգենտինայի չեմպիոն - 1971 թ.
*Լիբերտադորեսի գավաթային մրցաշարի հաղթող - 4 անգամ՝ 1972, 1973, 1974, 1975 թթ.
*Միջմայրցամաքային գավաթային մրցաշարի հաղթող - 1 անգամ՝ 1973 թվականին
*Միջամերիկյան գավաթային մրցաշարի հաղթող - 3 անգամ՝ 1973, 1874, 1976 թթ.

## Ծանոթագրություններ

## Արտաքին հղումներ
*  
*  Профиль на national-football-teams.com

Կատեգորիա:Արգենտինայի հավաքականի ֆուտբոլիստներ
Կատեգորիա:Ինդեպենդիենտեի ֆուտբոլիստներ
Կատեգորիա:Կոլոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Էկտոր Տիմերման

**Էկտոր Տիմերման** (, ), արգենտինացի պետական գործիչ, դիվանագետ, իրավապաշտպան, լրագրող, խմբագիր, արտաքին գործերի նախարար։

## Կենսագրություն
Ծնվել է Բուենոս Այրեսում, հրեական ընտանիքում։ Հայրը Արգենտինայի իրավապաշտպան և լրագրող Հակոբ Թիմերմանն էր, ով արմատներով Ուկրաինայից էր։ Լրագրողը, աշխատել է Լա Տարդե (Արգենտինա), Նյու Յորք Թայմս, Լոս Անջելես Թայմս (Los Angeles Times), Նյուսվիկ (Newsweek) և Նեյշն (The Nation) հրատարակություններում։
1977 թվականին նրա հորը՝ հայտնի լրագրողին, առևանգել են «Կեղտոտ պատերազմ»-ի ընթացքում։ 1978 թվականին արտագաղթել է Միացյալ Նահանգներ։ 1981 թվականին Միջազգային հարաբերությունների փիլիսոփայական գիտությունների դոկտոր էր։ 1989 թվականից՝ Արգենտինայում հրապարակիչների հիմնադիր և հեռուստահաղորդավար էր։ 
2004 թվականից Նյու Յորքում Արգենտինայի գլխավոր հյուպատոսն էր։ 2007 թվականից Արգենտինայի դեսպան ԱՄՆ-ում։ 2010 թվականի հունիսի 18-ից 2015 թվականի դեկտեմբերի 10-ը՝ Արգենտինայի արտաքին գործերի նախարար։

## Ծանոթագրություններ

## Արտաքին հղումներ
* Արգենտինայի ԱԳ նախարարն այցելեց Ծիծեռնակաբերդ

Կատեգորիա:Կոլումբիայի համալսարանի շրջանավարտներ
Կատեգորիա:Արգենտինայի քաղաքական գործիչներ
Կատեգորիա:Արգենտինացի լրագրողներ
Կատեգորիա:Արգենտինացի իրավապաշտպաններ
Կատեգորիա:Արտաքին գործերի նախարարներ
Հոլանդական անկյուն

300px|thumb|Հատուկ կառուցվածքով շտատիվի գլխիկ, որ թույլ է տալիս թեքել տեսախցիկը ստեղծագործական մտահղացմամբ պահանջվող անհրաժեշտ անկյունով

**Հոլանդական անկյուն** (, ինչպես նաև` **գերմանական անկյուն**), տերմին, որ բնորոշում է լուսանկարի կամ ֆիլմի համար օգտագործվող հատուկ հնարք։ Այս հնարքը հաճախ օգտագործվում է ցույց տալու համար հերոսի հոգեկան անհանգստությունը կամ լարված դրությունը։ Հոլանդական անկյունն ստացվում է այն ժամանակ, երբ տեսախցիկը թեքված է այնպես, որ հորիզոնը զուգահեռ չլինի կադրի ներքևի կողմին։ Հոլանդական անկյունից նկարահանված կադրերի մեծ մասը ստատիկ են։ Տեսախցիկը շարժման մեջ կարող է պտտվել, գնալ դերասանի հետևից կամ շարժվել ռեժիսորի կամ օպերատորի տված անկյունագծով։ Հոլանդական անկյունով նկարահանված կադրերը սովորաբար այնպես են մոնտաժվում, որ հորիզոնի շրջվածությունը հաջորդական լինի։ Օրինակ, նախ լինի թեքվածություն դեպի ձախ, հետո` դեպի աջ, ու այդպես շարունակ։

Այդօրինակ դիտանկյունը հաճախ օգտագործվում է գերմանական էքսպրեսիոնիզմի ոճով նկարահանված ֆիլմերում` ցուցադրելու խելագարություն, անհանգստություն, արտասովորություն և ապակողմնորոշում։ Համարվում է, որ այստեղից է ծագել հնարքի անվանումը։ Անգլերենում Deutsch (գերմաներեն) բառը հաճախ է շփոթվում Dutch (հոլանդերեն) բառի հետ, որն ունի նման ծագում և արտասանություն։

Հոլիվուդ հասած գերմանական էքսպրեսիոնիզմի վետերանները լայնորեն կիրառել են սուր անկյունից նկարահանումը սարսափ և նեո նուար ֆիլմերում։ Սա նուարյան գեղագիտության ամենատարածված ոճական հնարքներից է։ Օրինակ, 1949 թվականին այս ոճով նկարահանված «Երրորդ մարդը» ֆիլմում լայնորեն կիրառվել են հոլանդական անկյունից նկարահանված կադրեր` ընդգծելու համար հերոսի օտարացումը բոլորից, ովքեր նրան շրջապատում էին այլ երկրում։

## Dutch head սարքավորում
Կինոնկարահանման շտատիվների գլխիկների մեծ մասը թույլ չեն տալիս կադրը հորիզոնի համեմատ իջեցնել։ Այդ պատճառով այդպիսի կադրեր ստանալու համար օգտագործվում է հատուկ *Dutch Head* սարքավորում, որը տեղադրվում է տեսախցիկի ու շտատիվի գլխիկի մեջ։ Այդպիսի սարքավորումները հիմնականում թույլ են տալիս սահուն կարգավորել տեսախցիկի թեքությունն ու փոփոխել դա անգամ նկարահանման ընթացքում։

## Հոլանդական Անկյունի լուսանկարների պատկերասրահ

File:South African War Memorial, Newcastle upon Tyne, 25 February 2006.jpg
File:A hard push - Far Rockaway Skatepark - September - 2019.jpg
File:Seattle Sun (218456237).jpeg
File:Niagara Falls 1.jpg
File:Munich Subway Station Georg-Brauchle-Ring, April 2017.jpg
File:Indy grab at Millennium Skate Park during NYC Skate Coalition's Pool Series event - October 2019.jpg
File:Nicholas Deconie frontside five-0 at Millennium Skate Park, Owl's Head Park.jpg
File:Man in Coney Island - 2008.tif
File:HK Shek Tong Tsui Hong Kong Plaza blue sky.JPG
File:20140118171434IMG 5329 - Desucon Frostbite 2014 - matiast1.jpg
File:Person passed out on sidewalk photographed with a dutch angle NYC.tif
File:Maaza Mengiste Puterbaugh 2013.jpg


## Ծանոթագրություններ

## Գրականություն
* 

Կատեգորիա:Ֆիլմերի և վիդեոների տերմինաբանություն
Ցիտրուսակեղև

[250px|մինի|[Նարինջ|Նարնջի թարմ մաքրված ցիտրուսակեղև]]
**Ցիտրուսակեղև** ( կիտրոն), տարատեսակ ցիտրուսային պտուղների (փոթոթահամի (Citrus aurantium), կիտրոնի (Citrus limonum), նարնջի, մանդարինի (Citrus nobilis) և թուրինջի (Citrus paradisi)) պտղապատյանի արտաքին գունավոր շերտը։

Նրանում առկա են երկաթ պարունակող զետեղարաններ, որոնք ունեն եթերային յուղեր, որոնցով էլ պայմանավորված է պտուղների բույրը։ Ցիտրուսակեղևն օգտագործում են խոհարարության և ալկոհոլային խմիչքի արտադրության մեջ։ Ցիտրուսակեղևն ունի դառնաքաղցրավուն մրգային բուրմունք, մի փոքր քաղցր համ։

Խոհարարության մեջ օգտագործման նպատակով ցիտրուսակեղևն առանձնացնում են իր տակ փռված սպիտակ, փխրուն շերտից, ինչից հետո չորացնում և աղում են (կամ թակում)՝ դարձնելով փոշի։ Ցիտրուսակեղևը համարվում է պատրաստ, երբ դառնում է փխրուն։ Ցիտրուսակեղևի ցանկացած տեսակ չորացնելու  համար անհրաժեշտ է այն բարակ շերտով շարել ափսեի մեջ, 2-3 օր պահել սենյակային ջերմաստիճանում՝ ամեն օր խառնելով։

[250px|մինի|ձախից|[Նարինջ|Նարնջի կեղևահանում]]

Կախված այն հանգամանքից, թե ինչ պտղից է հանվում կեղևը, տարբերակում են կիտրոնի, նարնջի, թուրինջի և ցիտրուսի այլ տեսակներ։ Բոլոր տարատեսակները պատկանում են թույլ, նրբահամ համեմունքների շարքին, այդ իսկ պատճառով կարող են կիրառվել ավելի նշանակալի չափաբաժիններով (այլ համեմունքների համեմատությամբ), այսինքն՝ ոչ թե դոլյաներով, այլ գրամներով։

Ըստ այդմ՝ չափանիշը պետք է լինի համը՝ թույլատրելի սահմանն անցնելուց հետո դառնավուն համի ի հայտ գալը։

Մնացածի համեմատ՝ խոհարարության մեջ ավելի հաճախ կիրառվում է լիմոնի կեղևը։ Այն ավելացնում են այն կերակրատեսակների մեջ, որոնք պատրաստված են մսից, ձկից, թռչնամսից, մրգից, բանջարեղենից։ Այն ներառված է նաև ապուրների բաղադրության մեջ՝ ինչպես սառը (մածնաբրդոշ, ճակնդեղի կերակուր), այնպես էլ դասական (բանջարաթթվապուր, կաղամբապուր, ձկնապուր)։ Առանց ցիտրուսակեղևի անհնար է պատկերացնել թե՛ տարատեսակ աղանդերները, թե՛ թխածները (բուլկի, բիսկվիթ, կեքս, շառլոտկա), քաղցր պուդինգներ, պաղպաղակ։

[250px|մինի|[Մանդարինի չորացրած ցիտրուսակեղև]]

Նարնջի և մանդարինի կեղևներն օգտագործվում են աղանդերներին, քաղցր սոուսներին և հրուշակեղենին յուրահատուկ բուրմունք հաղորդելու համար։ Թուրինջի կեղևը կիրառվում է այն համադամասերների կողմից, ովքեր սիրում են նաև կիտրոնի համը, բայց հարկ է նշել, որ թուրինջի կեղևը ճաշատեսակներն ավելի բուրումնավետ է դարձնում։

Փոթոթահամի ցիտրուսակեղևն ավելի հաճախ ավելացնում են կաթնաշոռով և բրնձով ճաշատեսակին, մսի խճողակին։ Եվ, իհարկե, ցիտրուսակեղևի բոլոր տեսակներն օգտագործվում են ալկոհոլային և ոչ ալկոհոլային խմիչքների, մուրաբաների, կոմպոտների, անուշապուրների, դոնդողների պատրաստման համար։

Առավել հաճախ ցիտրուսակեղևն օգտագործվում է կենցաղում՝ միկրոալիքային վառարանի հոտից ձերբազատվելու, մետաղյա մակերեսների, ապակիների, մասնատված գրատախտակների մաքրման և փայլի հաղորդման համար։ Ինչպես նաև հայտնի է, որ կիտրոնի կեղևի հոտը վանում է միջատներին։

Կոսմետոլոգիական նպատակով ցիտրուսակեղևը կիրառում են ոտքի մաշկի փափկեցման, ինչպես նաև եղունգների կոտրման և լնդերի արյունահոսության դեմ պայքարելու նպատակով։

## Ծանոթագրություններ

## Գրականություն
* В. В. Похлебкин — Все о пряностях. М., Центрполиграф, 2005, ISBN 5-9524-1888-0
Նևենկա Ուրբանովա

**Նևենկա Ուրբանովա** (, ), սերբական և հարավսլավական թատրոնի և կինոյի արտիստուհի, երգչուհի։  Սերբ  ամենահայտնի դերասանուհիներից մեկը։

## Կենսագրություն
մինի|Նևենկա Ուրբանովային նվիրված Սերբիայի փոստային բացիկ, 2009 թ.
մինի|Նևենկա Ուրբանովայի հուշատախտակը Բելգրադի քաղաքային թանգարանի պատին
Նևենկա Ուրբանովան ծնվել է Բեչեյում 1909 թվականին։ 1925 թվականից հանդես է եկել Բելգրադի ազգային թատրոնի բեմում։ Խաղացել է ավելի քան 150 դերեր, 1936 թվականից համարվում է առաջին պլանի դերասանուհի, նրա ամպլուան ճակատագրական կնոջ դերն է։  Մինչև 1959 թվականին թոշակի անցնելն աշխատել է Բելգրադի Ազգային թատրոնում։  Վերջին անգամ բեմ է դուրս եկել 1965 թվականի ապրիլին։ Խաղացել է ազգային և արտասահմանյան դրամատուրգների պիեսներում, այդ թվում, Բորիսավ Ստանկովիչի, Միրոսլավ Կռլեժայի, Բրանիսլավ Նուշիչի, Ալֆրեդ Վայդենմանի, Մոլիերի, Տերենս Ռետտիգենի, Օսկար Ուայլդի, Թենեսի Ուիլյամսսի։

Կյանքի վերջին տարիներին գրել է հուշեր։  2000 թվականին  հրատարակել է «Svici koji slovima svetle» գիրքը։ Մահվան պահին նա համարվում էր ամենատարեց սերբ պրոֆեսիոնալ դերասանուհին։ Կտակի համաձայն Ուրբանովայի մահվան լուրը հայտնել են նրա դիակիզումից և թաղումից 3 օր անց,  հունվարի 10-ին։    
   
## Ֆիլմագրության ընտրանի
* 1926՝  Sve rad osmaha
* 1928՝ Da sam ranije znala
* 1948՝ Սոֆկա
* 1961՝ Sreća u torbi
* 1962՝ Երեք սրտերով մեդալիոնը

## Պարգևներ
* Ստեղծագործական ներդրումների համար 1984 թվականին  նա արժանացել է սերբական ամենահեղինակավոր դերասանական  «Դոբրիչին  պրստեն» մրցանակին  
* 2005 թվականին արժանացել է Իվո Անդրիչի անվան դրամատիկական մրցանակի դափնեկրի կոչման 
## Ծանոթագրություններ

## Արտաքին հղումներ
* Nevenka Urbanova
* Nevenka Urbanova
* Poland avant-garde drama in Yugoslavia (1945-1990) 
* Nevenka Urban: Easter
* Žena od reči (information on gift to the Prince Aleksandar)  
* Academy Awards "Ivo Andric" in 2005. year 
* Dies Nevenka Urbanova, Theater Diva (Politika, 11 January 2007)  

Կատեգորիա:Հարավսլավացի դերասանուհիներ
Կատեգորիա:Սերբ դերասանուհիներ
Կատեգորիա:Թատրոնի դերասանուհիներ
Կատեգորիա:Օպերային երգչուհիներ
Կատեգորիա:20-րդ դարի օպերային երգչուհիներ
Կատեգորիա:Անձինք նամականիշերի վրա
Կատեգորիա:Երկարակյացներ
Արգենտինայի կղզիների ցանկ

[մինի|200px|աջ|[Արգենտինայի քարտեզը]]
Արգենտինայի **ամենախոշոր կղզիները** տեղակայված են Իսլա-Գրանդե կղզու արևելյան մասում (): 47,992 կմ քառ․ ընդհանուր տարածքով կղզին բաժանված է Չիլիի և Արգենտինայի միջև, իսկ վերջինս նրանում զբաղեցնում է 18.507 կմ քառ․: Արգենտինայի նույն կղզեխմբին է պատկանում Էստադոսի խոշոր կղզին (): Բացի այդ, երկիրը պահանջում է տարածքային պահանջներ Ֆոլկլենդյան կղզիների, Հարավային Սանդվիչյան կղզիների և Հարավային Ջորջիայի կղզիների նկատմամբ։ Անտարկտիդայում Արգենտինան իրավունքներ ունի Հարավային Օրկնեյան և Հարավային Շետլանդյան կղզիների նկատմամբ։

Ստորև բերված է Արգենտինայի ամենամեծ կղզիների ցանկը՝ ըստ Արգենտինայի Ազգային աշխարհագրական ինստիտուտի, որից ընդհանուր առմամբ ճանաչված են Էստադոսի և Տրինիդադի կղզիների տարածքային ստորաբաժանումները։ Վերոհիշյալ բոլոր կղզիները, բացառությամբ Տրինիդադի, տարածապես պատկանում են Հրո Երկիր, Անտարկտիդա և Հարավային Ատլանտիկայի կղզիներ նահանգին։

## Տես նաև
* Հարավային Օրկնեյան կղզիներ
* Հարավային Շետլանդյան կղզիներ

## Ծանոթագրություններ

Կատեգորիա:Արգենտինայի կղզիներ
Կատեգորիա:Ցանկեր:Արգենտինա
Կատեգորիա:Կղզիների ցանկեր
Էյջիզմ

**Էյջիզմ** (), տարիքի հիման վրա անհատների կամ խմբերի նկատմամբ կարծրատիպ և խտրականություն։ Այն կարող է լինել պատահական կամ պարբերաբար։ Տերմինը ստեղծվել է 1969 թվականին Ռոբերտ Նեիլ Բաթլերի կողմից՝ նկարագրելու համար տարիքով մարդկանց նկատմամաբ իրականացվող խտրականությունը՝ համապատասխանեցնելով սեքսիզմին և ռասիզմին։ Բաթլերը սահմանել է «էյջիզմը» որպես իրար հետ կապված այս երեք տարրերի համադրություն։ Նրանց թվում էին տարեցների, ծերության և ծերացման գործընթացի նկատմամբ վատ վերաբերմունքը, տարեցների շրջանում խտրականություն կիրառելը. ինչպես նաև հիմնական (ինստիտուցիոնալ) պրակտիկան և քաղաքականությունը, որը պահպանում է տարեցների նկատմամաբ կիրառվող կարծրատիպերը։

Տերմինը օգտագործվում է նաև դեռահասների և երեխաների նկատմամբ նախապաշարմունքների և խտրականության առումով՝ ժխտելով նրանց որոշակի իրավունքները (օրինակ՝ քվեարկության) կամ անտեսելով նրանց գաղափարները,պատճառաբանելով, որ նրանք դեռ «չափազանց երիտասարդ» են։ Բացի այդ մատնանշվել է, որ սիգմատիզացիան ոչ միայն տեղի է ունենում ծերերի կապակցված պատկերացումներից դուրս, այլ նաև տեղի է ունենում ինքնին սիգիգմատիզացված խմբի մեջ։ Մահվան, հաշմանդամության և կախվածության վախը էյջիզմի գլխավոր պատճառներն են․ տարեցներից խուսափումը, նրանց մեկուսացնելն ու մերժումը մեխանիզմներ են, որոնք թույլ են տալիս նրանց ազատվել իրենց մահկանացու լինելու մտքից։

## Տես նաև
* Սեքսիզմ

## Ծանոթագրություններ

Կատեգորիա:Էյջիզմ
Կատեգորիա:Խտրականություն